b'\n_START_ARTICLE_\nSimon Wright\n_START_SECTION_\nZenei p\xc3\xa1lyafut\xc3\xa1sa\n_START_PARAGRAPH_\nWright az 1970-es \xc3\xa9vek v\xc3\xa9g\xc3\xa9n a Tora Tora nev\xc5\xb1 zenekarban kezdte karrierj\xc3\xa9t, majd csatlakozott a brit heavy metal \xc3\xbaj hull\xc3\xa1m\xc3\xa1val felt\xc5\xb1nt manchesteri A II Z egy\xc3\xbctteshez, amelynek 1980-ban megjelent koncertlemez\xc3\xa9n szerepelt. Az A II Z feloszl\xc3\xa1sa ut\xc3\xa1n Londonba k\xc3\xb6lt\xc3\xb6z\xc3\xb6tt. 1982-ben el\xc5\x91sz\xc3\xb6r az Aurora tagja lett, majd \xc3\xa1tigazolt a Tytanbe. 1983-ban a Sound magazinban megjelent hirdet\xc3\xa9sre jelentkezve lett az AC/DC dobosa, akik Phil Rudd t\xc3\xa1voz\xc3\xa1sa ut\xc3\xa1n kerestek \xc3\xbaj dobost. T\xc3\xb6bb, mint hat \xc3\xa9vig j\xc3\xa1tszott az ausztr\xc3\xa1l hard rock csapatban, majd 1990 janu\xc3\xa1rj\xc3\xa1ban bejelentette, hogy kil\xc3\xa9p._NEWLINE_Ronnie James Dio h\xc3\xadv\xc3\xa1s\xc3\xa1ra csatlakozott a Dio zenekarhoz, hogy felvegy\xc3\xa9k a Lock up the Wolves albumot. A lemezbemutat\xc3\xb3 turn\xc3\xa9 ut\xc3\xa1n a zenekar sz\xc3\xa9tsz\xc3\xa9ledt, \xc3\xa9s Wright besz\xc3\xa1llt az amerikai Rhino Bucketbe, akik \xc3\xbcgyesen koppintott\xc3\xa1k az AC/DC zen\xc3\xa9j\xc3\xa9t. 1995 \xc3\xa9s 1998 k\xc3\xb6z\xc3\xb6tt a UFO zenekarral koncertezett, k\xc3\xb6zben szerepelt a Europe-git\xc3\xa1ros John Norum 1996-os sz\xc3\xb3l\xc3\xb3album\xc3\xa1n. 1998-ban \xc3\xbajra csatlakozott Ronnie James Dio csapat\xc3\xa1hoz, amelynek mai napig tagja. 2007 \xc3\xb3ta a Rhino Bucketbe is visszat\xc3\xa9rt, 2009-ben pedig Tim "Ripper" Owens els\xc5\x91 sz\xc3\xb3l\xc3\xb3lemez\xc3\xa9n j\xc3\xa1tszott.'